Laxinn tekur bara alls ekki - DV
Fimmtudaginn 22. ágúst 2019 18:12
,,Þetta er búið að vera skrítið sumar, fimm veiðitúrar og enginn lax. Samt hefur maður lent í löxum en þeir taka bara alls ekki,“ sagði veiðimaður sem var mikið niðri í samtali við Veiðipressuna. Kannski bara ekkert skrítið, hann hafði ekki fengið neitt í allt sumar og ekkert benti til að hann fengi neitt. Enda stangirnar komnar uppá hillu fyrir nokkru síðan og uppskeran rýr í sumar.
,,Það er rétt, ég setti stangirnar uppá hillu fyrir nokkrum síðan eftir fimmta veiðitúrinn þegar ég hafi kastað flugunni á 100 laxa og ekki neinn hafi áhuga. Þeir voru áhugalausir með öllu. Þá fannst meir vera komið gott í sumar en það er kannski alls ekki rétt,“ sagði veiðimaðurinn ennfremur.
Annar veiðimaður sem við röbbuðum við lenti í svipuðu fyrir skömmu. Líka 50 fallegir laxar og ekki högg, hann náði í golfsettið og hætti veiðum um stundarsakir. Kannski ekki skrítið hann var fisklaus líka.
,,Já, helvítis laxinn tekur bara alls ekki, sama hvað maður reynir og reynir,“ sagði veiðimaðurinn að lokum.
Mynd. Veiðimenn reyna við Haukadalsá í Dölum fyrir fáum dögum en fiskurinn var tregur. Mynd G.Bender